Terrorangrepet i Nice 14. juli 2016

Terrorangrepet i Nice 14. juli 2016 fant sted på Frankrikes nasjonaldag i 2016 i Nice i Frankrike, på den delen av strandpromenaden som kalles Promenade des Anglais. 86 mennesker ble drept, deriblant flere barn,http://www.vg.no/nyheter/utenriks/frankrike/lastebil-kjoerte-i-sikksakk-meide-ned-og-drepte-minst-84/a/23740652/http://www.dn.se/nyheter/varlden/lastbil-rammade-folkmassa-i-nice-manga-doda/http://www.reuters.com/article/us-france-crash-idUSKCN0ZU2K7 og flere enn 400 ble skadet.

På grunn av feiringen var promenaden stengt for biltrafikk, slik at publikum kunne ferdes fritt der. En lastebil fikk likevel skaffet seg adgang til gaten, og kjørte bevisst og gjentatte ganger inn i folkemassen, først i nærheten av Hôtel Negresco,https://fr.sputniknews.com/france/201607151026679024-Nice-negresco-victimes/ og så videre langs gaten i en lengde på nær to kilometer. Deretter kom det til skuddveksling mellom sjåføren og politiet.

Sjåføren av lastebilen, 31-årige Mohamed Lahouaiej Bouhlel, bosatt i Nice med tunisisk opprinnelse, ble skutt og drept av politiet.http://www.jpost.com/International/Dozens-dead-as-truck-plows-into-crowd-in-Nice-France-on-Bastille-Day-460465 Sjåføren var kjent av politiet for våpen- og voldsrelaterte forbrytelser, men ikke for koblinger til terrorisme.http://www.telegraph.co.uk/news/2016/07/15/who-is-the-nice-terror-attacker-everything-we-know-so-far/

Frankrikes president François Hollande kalte angrepet for et terrorangrep noen timer etter hendelsen, og forlenget unntakstilstanden som ble innført i Frankrike etter terrorangrepet i Paris i november 2015.http://www.reuters.com/article/us-france-crash-hollande-idUSKCN0ZV08R

 Referanser 

Kategori:Nice
Kategori:Terroraksjoner i 2016
Kategori:2016 i Frankrike
Kategori:Terroraksjoner i Frankrike